Odense Adresse-Contoirs Efterretninger, 1834-03-14
De fleste fremmede Regimenter have igjen forladt Lyon, og ere vendte tilbage til deres Garnisoner. Til Paris er derimod ankommet endeel friske Tropper i de afgaaedes Sted. Hos 10 eller 12 Medlemmer af Menneskerettighedernes Forening i Lyon er foretaget Huussøgning, hvorved Man har bemægtiget sig en Mængde Papirer og Breve. Overalt haves her kun en maadelig Forsmag paa Borgerfred og Lykke. Alle Nationals Redaktører ere eller staae paa Springet til at vandre i Fængsel. J Clermont og Arras gjærer det og i Staden Belley har været et Opløb, i Anledning af at Mairen lod Kaffehusene lukke Kl. 10 om Aftenen. J Etienne indledes nu Processen imod "det republikanske Komplot." Henved 25 Personer ere hæftede; den vigtigste Fangst er en vis Napoleon Chancelfra Valence, en af de meest rasende Republikanere. Man er paa Spor efter flere flygtede Høvdinge, som vandre omkring paa Landet, hvor de søge at stifte republikanske Forbindelser. J Begyndelsen af Februar kunde disse Bevægelser paa forskjellige Punkter have blevet betænkelige nok, naar Deeltagerne havde handlet efter een fælleds Plan, og ikke, ligesom ved at afbrænde enkelte Raketter, forødet deres Kræfter. J Grenoble er holdt en høitidelig Sjelemesse for den i Chambery henrettede Borell, som 2000 Republikanere bivaanede. Efter samme blev med stor Pomp nedsat paa Kirkegaarden en Haandfuld Jord, som en ivrig Republikaner havde medbragt fra Savoyen og der var besprængt med den Ulykkeliges Blod. Taleren sluttede med at ere Kongerne Brødre, da ere Nationerne Søstre." Paa den anden Side meddeler Qvotidienne daglig en Liste paa legitimistiske Bidrag for to i Nantes henrettede Chouaneres Paarørende, hvorpaa ogsaa Hertuginden af Berry er tegnet med 500 Fr. Regjeringen har sendt Befaling til Toulon, at afvise et østerrigsk Skib, som ventes dertil med endeel Pohlakker ombord, hvorimellem Generalerne Linski, Kaminski og CerwinskiHr. Cabet har nu indanket sin Sag for Kassationsretten. Denne Gang - bemærker Koureren - kan Man ikke bebreide Jurhen, at den har været for skaansom. Men den vil alligevel ikke blive taget til Naade igjen. Den er Landets Retfærdighed, som Nationalgarden er dets Styrke. Begge kunne umuligt behage en Regjering, som skiller sin Jnteresse fra Landets. Foruden de 80,000 Md. har Krigsministeren forlangt en ny Kredit af 2 Millioner for Militair=Pensioner. Municipalloven har endnu faaet nogle Modificationer, hvorved Magistraterne og Borgerne blive mindre afhængige af Præfekterne og Ministrene. Da ved en af disse Mairen indrømmes Ret til at foreslaae 3 Kandidater til en ledig Politie=Kommissairs Post, erklærede Ministeren Hr. Thiers reentud, at saa kunde Regjeringen ikke længer indestaae for den offentlige Ordens Vedligeholdelse; men alligevel blev det antaget. Jmidlertid er Pairskammeret tilbage, og det kan da gaae med denne Lov ligesom med den om Seine Departementets Municipal= og Departemental-Organisation, da Pairerne have kuldkastet samtlige af de Deputerede vedtagne Forandringer og opstilt Regjeringens Forslag i dets oprindelige Skikkelse. De Deputeredes Kammer har nu ogsaa gjort et Skridt til at indskrænke sin egen Frihed, da det den 5 d. bestemte, at ingen Mellemtale eller Afbrydelse (Jnterpellation af den Sag, som staaer for Touren, maa skee, uden dertil først er spurgt om Tilladelse. Det var Hr. Salverte, som afbrød Forhandlingerne om Municipalloven med at forlange Oplysning af Ministrene om de sidst forefaldne Prygle=Scener paa Parises Gader. Dertil paastod Præsidenten Hr. Dupin, at han var uberettiget, da det var at underkaste Kammeret en Tvang, hvorimod Garnier=Pages, Mau gun og Odilon-Barrot indvendte, at naar Majoriteten saaledes kunde forhindre Minoriteten i at paatale Folkets Bedste, havde en Deputeret mindre Ret end enhver anden Borger, som kunde indgive Bønskrifter; den Deputerede maatte ustridig have Ret til at henvende sig med Spørgsmaal fra Talerstolen, Kammeret Ret til at gaae til Dagens Orden og Ministrene til at svare eller lade det være. Hr. Guizat bestred vel ikke de Deputeredes Ret til slige Jnterpellationer, men vilde have den bundet til visse Regler, og tilsidst erklærede Kammeret sig med stor Fleerhed for hans og Præsidentens Mening. Messager indbyder nu Enhver, som kan give Oplysning om Politiets Voldsomheder under hine Uroligheder, for at tilstille de Deputerede, som ville kræve Ministrene til Regnskab, samme.